b'\n_START_ARTICLE_\nReno metropolitenas\n_START_SECTION_\nSistema\n_START_PARAGRAPH_\nReno miesto metropolitenas atidarytas 2002 met\xc5\xb3 Kovo 15 dien\xc4\x85. Metropoliteno b\xc4\x97giais va\xc5\xbein\xc4\x97ja \xe2\x80\x9eSiemens Transportation Systems\xe2\x80\x9c VAL traukiniai (automatizuotas lengvasis traukinys). Metropoliteno sistem\xc4\x85 sudaro viena linija, kurioje 9,4 km atkarpoje i\xc5\xa1sid\xc4\x97st\xc4\x97 15 stoteli\xc5\xb3, i\xc5\xa1 kuri\xc5\xb3 13 yra po \xc5\xbeeme. Normanas Fosteris (Norman Foster) suprojektavo \xe2\x80\x9eLa Poterie\xe2\x80\x9c stotel\xc4\x99 ir esamus viadukus linijoje._NEWLINE_Sistem\xc4\x85 bet kuriuo paros metu gali valdyti tik keturi \xc5\xbemon\xc4\x97s dispe\xc4\x8derin\xc4\x97je, kuri yra \xc5\xa1alia \xe2\x80\x9eChantepie Yards\xe2\x80\x9c. 120 vaizdo kamer\xc5\xb3 yra i\xc5\xa1d\xc4\x97stytos po vis\xc4\x85 metropoliteno sistem\xc4\x85: stoteles, tunelius, i\xc5\xa1\xc4\x97jimus ir \xc4\xaf\xc4\x97jimus._NEWLINE_Metropolitenas pradeda savo darb\xc4\x85 nuo 05:20 ryte ir yra u\xc5\xbedaromas 00:40 kiekvien\xc4\x85 savait\xc4\x97s dien\xc4\x85. Kelion\xc4\x97 nuo linijos prad\xc5\xbeios iki pat galin\xc4\x97s stotel\xc4\x97s trunka 16 minu\xc4\x8di\xc5\xb3, o vidutinis traukinio greitis yra 32 kilometrai per valand\xc4\x85. Visose stotel\xc4\x97se ne\xc4\xafgali\xc5\xb3j\xc5\xb3 patogumui yra \xc4\xafrengti liftai._NEWLINE_16 traukini\xc5\xb3, kuri\xc5\xb3 kiekvienas sveria 28 tonas ir yra 26 metr\xc5\xb3 ilgio va\xc5\xbein\xc4\x97ja dviejomis poromis b\xc4\x97gi\xc5\xb3 (pirmyn ir atgal vienas \xc5\xa1alia kito). Kiekvienu traukiniu gali keliauti 158 keleivi\xc5\xb3 (50 s\xc4\x97dim\xc5\xb3 ir 108 stovim\xc5\xb3 viet\xc5\xb3). Anks\xc4\x8diau traukiniai atvykdavo kas 3-7 minutes, bet kai 2005 metais \xc4\xaf linij\xc4\x85 buvo paleisti 4 papildomi s\xc4\x85statai, tiek pat buvo \xc4\xafsigyta 2006 metais ir pagal paskutinius duomenis traukiniai atvyksta \xc4\xaf stoteles kas 90 sekund\xc5\xbei\xc5\xb3.'